2002/349/EY: Komission päätös, tehty 26 päivänä huhtikuuta 2002, rajatarkastustoimipaikoilla neuvoston direktiivin 97/78/EY mukaisesti tarkastettavien tuotteiden luettelon laatimisesta (ETA:n kannalta merkityksellinen teksti) (tiedoksiannettu numerolla K(2002) 1527)



Virallinen lehti nro L 121 , 08/05/2002 s. 0006 - 0030



Komission päätös, tehty 26 päivänä huhtikuuta 2002, rajatarkastustoimipaikoilla neuvoston direktiivin 97/78/EY mukaisesti tarkastettavien tuotteiden luettelon laatimisesta (tiedoksiannettu numerolla K(2002) 1527) (ETA:n kannalta merkityksellinen teksti) (2002/349/EY) EUROOPAN YHTEISÖN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(1) ja erityisesti sen 3 artiklan 5 kohdan, sekä katsoo seuraavaa: (1) Selkeyden vuoksi neuvoston direktiivin 97/78/EY 2 artiklan 2 kohdan a alakohdassa tarkoitetut eläinperäiset tuotteet olisi esitettävä yhdessä luettelossa, jossa mainitaan asianomainen Animo-koodi sekä ohjeellisesti ja käytön helpottamiseksi myös asianomainen CN-nimike (yhdistetyn nimikkeistön nimike). (2) Luettelossa ei olisi kuitenkaan esitettävä kasvituotteita, jotka myöskin kuuluvat direktiivin 97/78/EY 19 artiklassa tarkoitettujen eläinlääkärintarkastusten soveltamisalaan, eikä kyseisen direktiivin 16 artiklassa tarkoitettuja tuotteita, joille ei tehdä eläinlääkärintarkastusta. (3) Rajatarkastustoimipaikkojen välisten tulkintaerimielisyyksien ja näin ollen kaupan vääristymien välttämiseksi on myös tärkeää sisällyttää tarkastusmenettelyjen piiriin sekoitukset, joissa eläinperäisiä tuotteita on prosentuaalisesti vain rajoitettu määrä. Asian monimutkaisuuden ja riskiarvioinnin tarpeellisuuden vuoksi asianomaisen tieteellisen komitean on tarkasteltava kysymystä yhteisössä, ja tänä aikana kansallisten sääntöjen on pysyttävä edelleen voimassa. (4) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Liitteessä lueteltaville eläinperäisille tuotteille tehdään eläinlääkärintarkastukset rajatarkastustoimipaikoilla direktiivin 97/78/EY säännösten mukaisesti. 2 artikla Liitteessä mainittavien eläinperäisten tuotteiden luetteloa sovelletaan sanotun kuitenkaan rajoittamatta direktiivin 97/78/EY 16 artiklassa säädettyjen poikkeusten tai sen 19 artiklassa tarkoitettujen kasvituotteiden luettelon soveltamista. 3 artikla Poiketen siitä, mitä 1 artiklassa säädetään, liitteessä lueteltaviin elintarvikesekoituksiin, joissa on vain rajoitettu määrä eläinperäisiä tuotteita, sovelletaan edelleen kansallisia sääntöjä. Ensimmäistä kohtaa sovelletaan ainoastaan siihen asti, kun eläinlääkärintarkastusten soveltamisalaan kuuluvien sekoitusten riskiarvio on saatu päätökseen. 4 artikla Tämä päätös on osoitettu kaikille jäsenvaltioille. Tehty Brysselissä 26 päivänä huhtikuuta 2002. Komission puolesta David Byrne Komission jäsen (1) EYVL L 24, 20.1.1998, s. 9. LIITE Jäljempänä I osastossa luetellut tuotteet, joille on tehtävä eläinlääkärintarkastukset, määritellään ensisijaisesti viittaamalla niiden sarakkeessa I esitettävään Animo-koodiin ja tarvittaessa sarakkeeseen 2 ja 3 lisättyihin laatukoodeihin. Nämä koodit vastaavat II osastossa mainittuja eläinryhmä-, laji- ja tuotetyyppikohtaisia määritelmätäydennyksiä ja/tai III osastossa mainittuja määräpaikkakohtaisia määritelmätäydennyksiä. CN-nimikkeelle tarkoitetussa sarakkeessa esitetään EY:n yhteisen nimikkeistön koodi tai tullisäännösten mukainen koodi, joihin kyseessä oleva eläinperäinen tuote tavallisesti luokitellaan. I OSASTO Siemennesteen, munasolujen, alkioiden ja eläinperäisten tuotteiden Animo-koodille tarkoitetussa sarakkeessa esitettävä yleinen määritelmä, jota on voitu täydentää 2 ja 3 sarakkeeseen tehdyllä II ja III osastossa vahvistetulla lisäyksellä. >TAULUKON PAIKKA> >TAULUKON PAIKKA> II OSASTO Yleismääritysten täydennykseksi lisätyt eläinryhmät, lajit ja tuotelajit >TAULUKON PAIKKA> III OSASTO Luettelo elävien eläinten, siemennesteen, munasolujen, alkioiden ja eläinperäisten tuotteiden mahdollisista määräpaikoista >TAULUKON PAIKKA>